CELEX: 62007CJ0311
Language: sk
Date: 2008-07-17 00:00:00
Title: Rozsudok Súdneho dvora (ôsma komora) zo 17. júla 2008.#Komisia Európskych spoločenstiev proti Rakúskej republike.#Nesplnenie povinnosti členským štátom - Smernica 89/105/EHS - Zaraďovanie humánnych liekov do vnútroštátnych systémov zdravotného poistenia - Článok 6 bod 1 - Zoznam liekov hradených vnútroštátnym systémom zdravotného poistenia obsahujúci tri kategórie rozlišované podľa podmienok úhrady - Lehota na prijatie rozhodnutia o návrhu na zaradenie lieku do kategórií tohto zoznamu ponúkajúcich najvýhodnejšie podmienky úhrady.#Vec C-311/07.

Rozsudok Súdneho dvora (ôsma komora) zo 17. júla 2008 – Komisia/Rakúsko
      (vec C‑311/07)
      „Nesplnenie povinnosti členským štátom – Smernica 89/105/EHS – Zaraďovanie humánnych liekov do vnútroštátnych systémov zdravotného poistenia – Článok 6 bod 1 – Zoznam liekov hradených vnútroštátnym systémom zdravotného poistenia obsahujúci tri kategórie rozlišované podľa podmienok
         úhrady – Lehota na prijatie rozhodnutia o návrhu na zaradenie lieku do kategórií tohto zoznamu ponúkajúcich najvýhodnejšie podmienky
         úhrady“
      
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 26)
      2.                     Aproximácia právnych predpisov – Farmaceutické výrobky – Smernica 89/105 – Humánne lieky – Žiadosť o zaradenie lieku do zoznamu
            liekov hradených vnútroštátnym systémom zdravotného poistenia (smernica Rady 89/105, článok 6 bod 1 prvý odsek) (pozri body33
            – 39)
      Predmet 
      
         
               Nesplnenie povinnosti členským štátom – Porušenie článku 6 bodu 1 smernice Rady 89/105/EHS z 21. decembra 1988 o transparentnosti
                  opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia
                  (Ú. v. ES L 40, s. 8; Mim. vyd. 05/001, s. 345) – Vnútroštátna právna úprava o sociálnom zabezpečení upravujúca zoznam liekov
                  hradených systémom zdravotného poistenia obsahujúci tri kategórie liekov rozlišovaných podľa podmienok úhrady – Nestanovenie
                  lehoty zodpovedajúcej lehote v článku 6 bode 1 smernice 89/105/EHS na rozhodnutie o zaradení liekov do najvýhodnejších kategórií
               
            Výrok 
      
         
                  1.
               
               
                  
               
               
                  	Rakúska republika si tým, že nestanovila žiadnu lehotu, v súlade s článkom 6 bodom 1 smernice Rady z 21. decembra 1988 o transparentnosti
                     opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia,
                     na prijatie rozhodnutí o návrhoch na zaradenie liekov do žltých alebo zelených oddielov Sadzobníka úhrad liekov stanoveného
                     Všeobecným zákonom o sociálnom poistení (Allgemeines Sozialversicherungsgesetz), zmeneného a doplneného zákonom z roku 2003
                     o zmene a doplnení sociálneho poistenia (Sozialversicherungs‑Änderungsgesetz 2003), nesplnila povinnosti, ktoré jej vyplývajú
                     z tohto ustanovenia.
                  
               
            
         
                  2.
               
               
                  
               
               
                  	Rakúska republika je povinná nahradiť trovy konania.